The Brightest Darkness

《The Brightest Darkness》係香港歌手張敬軒出嘅第八張粵語唱碟。喺2021年1月7號由飛圖唱片發行。呢張唱碟原本計劃喺2020年2月推出，但因武漢肺炎大爆發關係，最後押後到2021年1月推出。呢張唱碟係飛圖唱片喺2021年1月宣布重啟後第一張出嘅唱碟。

簡介
呢張唱碟係張敬軒主理嘅音樂牌子FITTO Records整嘅第一張唱碟。呢張唱碟收錄咗11隻粵語歌、6隻國語歌。張敬軒喺呢張唱碟負責監製。

喺疫情期間，整呢張專輯嗰陣喺網絡到連結咗世界各地嘅人，包括：香港、台北、吉隆坡、首爾、洛杉磯、北京同上海7地嘅音樂人同樂手一齊打造，當中包括六屆格林美得獎混音工程師Richard Furch，亞洲著名錄音混音師Frankie Hung、Lee Wai Ming，本地樂壇班底黃偉文、林若寧、小克、伍卓賢、徐繼宗、徐浩、林家謙、Cousin Fung、陳耀森、王樂儀、張楚翹、Walter Kwan、Delta-T，國際作曲人同監製Tat Tong，亞洲編曲人Mac Chew等。目的係是想為廣東歌做一次探索，嘗試喺非本地區音樂人度揾粵語流行曲製作上嘅唔同可能性。

喺呢張唱碟6隻國語歌入面有2隻係張敬軒自己嘅歌。佢就覺得當年面世嗰陣就做得急咗啲，想而家順便將當年啟發佢嘅音樂作品都收入呢張唱碟，將6隻國語作品串聯一齊。

整體嚟講，張敬軒想透過呢張唱碟令大家喺過去一年受武漢肺炎嘅愁雲慘霧下嚟寄託大家嘅情感，迎接更好嘅將來。呢張唱碟嘅包裝更加用咗黑膠規格包裝。

曲目

MV

攷

張敬軒《The Brightest Darkness》官方唱碟歌曲

2021年音樂專輯
張敬軒唱碟
香港專輯
流行音樂專輯